**EELNÕU 2023/207**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

MÄÄRUS

### 30. november 2023 nr

Viljandi linna 2023. aasta II lisaeelarve

Määrus kehtestatakse kohaliku omavalitsuse korralduse seaduse § 22 lõike 1 punktide 1, 5 ja 8 alusel ja kooskõlas kohaliku omavalitsuse üksuse finantsjuhtimise seaduse §-ga 5, §-dega 13-19, §-dega 22-23, § 38, Viljandi Linnavolikogu 25.01.2018 määrusega nr 9 kehtestatud Viljandi linna põhimääruse § 28 lõigetega 1-3 ja § 29 lõikega 2, Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ §-dega 3-9 ja 14 ning Viljandi Linnavolikogu 29.06.2023 määrusega nr 35 „Viljandi linna 2023. aasta I lisaeelarve“.

**§ 1.** Kinnitada Viljandi linna 2023. aasta II lisaeelarve kogumahuga -99 813 eurot vastavalt lisale.

**§ 2.** Linnavalitsusele volituste andmine

(1) Lubada linnavalitsusel:

1. alaeelarvetega kinnitada hallatavate asutuste ja struktuuriüksuste tulude ja kulude detailsem jaotus tegevusalade, kontogruppide ja vastutajate lõikes;
2. hallatavatele asutustele alaeelarvetega kinnitatud põhitegevuse tulude kavandatust suuremas mahus täitmise korral ületada täiendavate tulude summa ulatuses vastava hallatava asutuse eelarves ettenähtud põhitegevuse kulusid;
3. teha sihtotstarbeliste toetustega seotud kulutusi peale lepingute sõlmimist olenemata sellest, kas kulutuste tegemiseks ettenähtud vahendid on eelarves kajastatud või mitte ja olenemata sellest, kas kulutuste tegemiseks ettenähtud vahendid on laekunud või mitte;
4. võtta 2023. aasta investeeringute ja põhivara soetuseks antava sihtfinantseerimise katteks laenu mahus kuni 6 300 000 eurot tähtajaga kuni 10 aastat ning volitada linnapead sõlmima vastavat lepingut;
5. vajadusel võtta 2023. aastal rahavoogude juhtimise eesmärgil kassalaenu kuni 1 000 000 eurot tingimusel, et laen makstakse eelarveaasta lõpuks tagasi ning volitada linnapead sõlmima vastavat lepingut;
6. vajadusel refinantseerida kulude optimeerimise või likviidsuse tagamise eesmärgil olemasolevaid võlakohustusi ning volitada linnapead sõlmima vastavaid lepinguid.

**§ 3.** Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja: Kadri Kütt

**Esitatud:** 06.11.2023

**Esitaja:** Viljandi Linnavalitsus **Ettekandja:** Madis Timpson

**Lk arv:** 5

**Hääletamine:** koosseisu häälteenamus

Lisa

Viljandi Linnavolikogu 30.11.2023 määrusele nr

Viljandi linna 2023. aasta II lisaeelarve

*Summad eurodes*

|  |  |  |  |  |  |
| --- | --- | --- | --- | --- | --- |
|  | | **2023 I lisaEA kokku** | **Reservfondi eraldised kuni 05.11.2023** | **2023 II lisaEA muudatused kokku** | **2023 muudetud eelarve kokku** |
| **PÕHITEGEVUSE TULUD KOKKU** | | **34 442 732** | **0** | **586 581** | **35 029 313** |
| 30 | Maksutulud | 17 696 500 | 0 | 0 | 17 696 500 |
| 32 | Tulud kaupade ja teenuste müügist | 5 031 507 | 0 | 197 142 | 5 228 649 |
| 3500, 352 | Saadavad toetused tegevuskuludeks | 11 654 991 | 0 | 364 691 | 12 019 682 |
| 3825, 388 | Muud tegevustulud | 59 734 | 0 | 24 748 | 84 482 |
|  |  |  |  |  |  |
| **PÕHITEGEVUSE KULUD KOKKU** | | **34 434 855** | **0** | **533 333** | **34 968 188** |
|  | **sh antavad toetused** | **2 288 588** | **0** | **97 728** | **2 386 316** |
|  | **sh muud tegevuskulud** | **32 146 267** | **0** | **435 605** | **32 581 872** |
| **01-02** | **Valitsemine** | **1 993 420** | **-17 900** | **54 562** | **2 030 082** |
| 40,41,4500,452 | Antavad toetused tegevuskuludeks | 73 818 | 0 | 0 | 73 818 |
| 50,55,60 | Muud tegevuskulud | 1 919 602 | -17 900 | 54 562 | 1 956 264 |
| **03-06** | **Majandusvaldkond** | **4 352 507** | **17 900** | **-270 237** | **4 100 170** |
| 40,41,4500,452 | Antavad toetused tegevuskuludeks | 26 560 | 0 | 31 900 | 58 460 |
| 50,55,60 | Muud tegevuskulud | 4 325 947 | 17 900 | -302 137 | 4 041 710 |
| **07-10** | **Kultuuri-, haridus- ja sotsiaalvaldkond** | **28 088 928** | **0** | **749 008** | **28 837 936** |
| 40,41,4500,452 | Antavad toetused tegevuskuludeks | 2 188 210 | 0 | 65 828 | 2 254 038 |
| 50,55,60 | Muud tegevuskulud | 25 900 718 | 0 | 683 180 | 26 583 898 |
|  | **PÕHITEGEVUSE TULEM** | **7 877** | **0** | **53 248** | **61 125** |
|  |  |  |  |  |  |
| **INVESTEERIMISTEGEVUS KOKKU** | | **-6 976 055** | **0** | **385 573** | **-6 590 482** |
| 381 | Põhivara müük | 1 201 597 | 0 | 6 500 | 1 208 097 |
| 15 | Põhivara soetus | -10 120 679 | 0 | 1 093 259 | -9 027 420 |
| 3502 | Põhivara soetuseks saadav sihtfinantseerimine | 2 660 427 | 0 | -704 394 | 1 956 033 |
| 4502 | Põhivara soetuseks antav sihtfinantseerimine | -199 400 | 0 | 0 | -199 400 |
| 655 | Finantstulud | 9 000 | 0 | 11 500 | 20 500 |
| 650 | Finantskulud | -527 000 | 0 | -21 292 | -548 292 |
|  | **EELARVE TULEM** | **-6 968 178** | **0** | **438 821** | **-6 529 357** |
|  |  |  |  |  |  |
|  | **FINANTSEERIMISTEGEVUS** | **4 613 900** | **0** | **-16 103** | **4 597 797** |
| 2585 | Kohustuste võtmine | 6 300 000 | 0 | 0 | 6 300 000 |
| 2586 | Kohustuste tasumine | -1 686 100 | 0 | -16 103 | -1 702 203 |
|  |  |  |  |  |  |
| **1001** | **Likviidsete varade muutus** | **-2 354 278** | **0** | **422 718** | **-1 931 560** |
|  | **Nõuete ja kohustuste saldo muutus** | **0** | **0** | **0** | **0** |
|  |  |  |  |  |  |
|  | **Eelarve tulude maht kokku** | **44 613 756** | **0** | **-99 813** | **44 513 943** |
|  | **Eelarve kulude maht kokku** | **44 613 756** | **0** | **-99 813** | **44 513 943** |

Seletuskiri

**Viljandi linna 2023. aasta II lisaeelarve**

Viljandi linnavalitsus on koostanud 2023. aasta II lisaeelarve eelnõu, millega muudetakse sihtrahasid ja omatulude eelarveid, samuti tõstetakse summasid eelarveridadel ringi ning korrigeeritakse põhitegevuse ja investeerimistegevuse kulude summasid. Tulude ja kulude mahtude muudatused on võrdselt -99 813 eurot.

**Menetlemine:**

Lisaeelarve koostamisel on aluseks Viljandi Linnavolikogu 31.03.2016 määrusega nr 83 kinnitatud „Viljandi linna finantsjuhtimise korra“ §-d 3-9 ja 14. Eelarveaasta jooksul võib eelarvet muuta lisaeelarvega. Linnavalitsus koostab lisaeelarve eelnõu ja esitab selle volikogule.

Lisaeelarve eelnõu seletuskirjas kajastatakse:

1. põhjendused täiendavate kulude vajaduse ning nende tegemise paratamatuse kohta käesoleval eelarveaastal;
2. andmed kulude kohta, mille täiendamist taotletakse, samuti andmed lisatulude või säästu kohta, millega lisakulud kaetakse;
3. selgitused muudatuste kohta võrreldes põhieelarvega.

Lisaeelarve eelnõu volikogus menetlemise kord sätestatakse Viljandi Linnavolikogu töökorraga. Eelarve eelnõu muudatusettepanekule lisab selle algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Eelarve menetlemise käigus ei pea arvestama neid muudatusettepanekuid, mis suurendavad eelarve kulude kogusummat ja millele pole näidatud katteallikaid. Lisaeelarve võib vastu võtta ühe lugemisega.

**Täpsemad selgitused muudatuste kohta:**

Eelarveosade ja eelarve eest vastutajate kaupa on muudatused esitatud eraldi Exceli failis   
(Viljandi\_linna\_2023.\_aasta\_II\_lisaeelarve\_tabelid.xlsx). Failis on töölehed:

|  |  |
| --- | --- |
| [1. Eelarve koondtabel](file:///C:\Users\Marika\OneDrive\Eriolukorra%20kaugtöö\2021%20EELARVE%20ONE%20DRIVE\2021_I_lisaeelarve_seletuskirja_tabelid_volikogule.xlsx#'6 EA koondtabel'!A1) | Kõik eelarveosad volikogule esitatavas struktuuris. |
| 2. Investeeringute koondtabel | Investeeringute koondnimekiri koos muudatustega. |
| 3. Investeerimistegevus | Investeerimistegevuse tulude ja kulude muudatuste ülevaade. |
| [3.](file:///C:\Users\Marika\OneDrive\Eriolukorra%20kaugtöö\2021%20EELARVE%20ONE%20DRIVE\2021_I_lisaeelarve_seletuskirja_tabelid_volikogule.xlsx#'1 muudatuste koondnimekiri'!A1) Seletuskiri ridade kaupa | Muudetavate ridade selgitused, võimalik filtreerida. |
| 4. Algandmed | Kirjed eelarveprogrammist muudatuste kohta. |

**Olulisemad lisaeelarvega tehtavad muudatused:**

1. **Põhitegevuse tulud**
   1. Maksutuludes muudatusi ette ei nähta. Tulumaksu laekumine on olnud seni prognoosituga kooskõlas.
   2. Kaupade ja teenuste müügi osas on eelarvesse lisatud 197 142 eurot, põhiliselt asutuste omatulude kasvu arvelt.
   3. Saadud toetuste eelarve kasvab 364 691 eurot. Samas mahus on suurendatud ka sihtraha arvelt tehtavaid kulusid.
      1. Enamik summad koosnevad erinevate projektide sihtrahadest.
      2. Korrigeeritud on toetusfondi eraldisi, riigilt on laekunud täiendav toetussumma sotsiaalvaldkonna kuludeks.
      3. Mitu projekti on ka ära jäänud või lükkuvad 2024. aastasse, mille osas on sihtfinantseeringu summad käesolevast eelarvest eemaldatud.
   4. Muudes tuludes on kasv 24 748 eurot, millest põhiosa moodustavad erinevad trahvid.

Põhitegevuse tulude muudatused kokku on +586 581 eurot,

sh mittesihtraha suurenemine +221 890 eurot ja sihtraha suurenemine +364 691 eurot.

1. **Põhitegevuse kulud**
   1. Antavate toetuste muudatused kokku on +97 728 eurot.
      1. Toimunud arhitektuurivõistluse preemiate väljamaksed.
      2. Sotsiaalvaldkonna kulude suurendamine vastavalt täiendavale toetusfondi laekumisele.
   2. Tööjõukuludes on muudatused +296 435 eurot.
      1. Sihtraha arvelt on tööjõukulusid suurendatud erinevate projektidega seoses 168 423 eurot, nt sotsiaalameti ISTE projekt ning spordikoolile antav treeneritoetus.
      2. Linna oma raha arvelt on kasv kokku 128 012 eurot, mh Hoolekandekeskuse palgatõus (tulude arvelt). Seoses muutustega linnavalitsuse personalis on sel aastal omajagu vahendeid nõudnud ka (pikaaegsetele) töötajatele makstud lahkumishüvitised.
   3. Majandamiskulude muudatused on kokku +154 242 eurot.
      1. Sihtrahade arvelt on erinevate projektide kulusid kajastatud 163 258 eurot, nt Päevakeskuse Erasmus+ projekt, ukrainlaste haridusvaldkonna projektide rahad, Hoolekandekeskuse kohandamise projekt jne.
      2. Linna oma raha arvelt on muudatus -26 916 eurot. Tehakse valdavalt ringitõstmisi valdkondade, kontogruppide ning vastutajate vahel vastavalt eelarve tegelikule täitmisele ning uuendatud prognoosidele. Eelarvest eemaldasime ka kulud töödeks, mis teadaolevalt jäävad 2023. aastal teostamata.
      3. Reservfondist eraldati lammaste põuakahjude korvamiseks 2 900 eurot ja Kõrgemäe tn majaomanikule kahjutasu ning sealse kõnnitee remondiks kokku 15 000 eurot.
   4. Muudes tegevuskuludes on muudatus valdavalt vaid reservfondi eraldistest tingituna kokku summas -15 072 eurot.

Põhitegevuse kulude muudatused kokku on +533 333 eurot,

sh mittesihtraha suurenemine +168 642 eurot ja sihtraha suurenemine +364 691 eurot.

Põhitegevuse tulem on II lisaeelarve tulemusena 61 125 eurot.

1. **Investeerimistegevus**
   1. Huvikooli rekonstrueerimistööd jäävad valdavalt 2024. aastasse, seega said need tulud/kulud praegu maha arvatud – viime üle 2024. aasta eelarvesse. Kultuuriministeeriumilt saadud toestusest kasutatakse 2023. aastal ca 50 000 eurot hoone projekteerimistöödeks.
   2. Huvikooli juurde õuesõppeklassi rajamiseks saadav KIK sihtfinantseering summas 133 493 eurot viisime huvikooli alt linnavalitsuse vastutusvaldkonda.
   3. Suurendatud on Karlssoni lasteaia ehituse eelarvet mööbli, projektijuhi töötasu jm katteks.
   4. Harrastuskalapüügiga seotud projekti tarbeks taotlusvooru ei avanenud, summad eelarvest välja arvatud.
   5. Teostamata jääb ka tänavate rekonstrueerimine summas 220 000 eurot.

Investeerimistegevuse eelarve väheneb koondina -385 573 eurot.

1. **Finantseerimistegevus**
   1. Võimalikku laenusummat lisaeelarvega ei muudeta.
   2. Linna prognoositav laenukoormus 2023. aasta lõpus on 64,2%.
2. **Likviidsete vahendite ja nõuete ning kohustiste saldo muutus**
   1. Rahajääk suureneb pisut seoses omavahendite arvelt saavutatud kulude kokkuhoiuga. 2023. aasta lõpus on linnal eelarve kohaselt raha ca 600 000 eurot. Seda saab kasutada 2024. aastal investeerimiskulude katteks.
   2. Nõuete ja kohustiste saldo lisaeelarvega ei muutu.
3. **Eelarvemaht**
   1. Juunis kinnitatud I lisaeelarve tulemusena oli Viljandi linna eelarve tulude ja kulude maht 44 613 756 eurot. Käesoleva II lisaeelarvega see väheneb -99 813 euro võrra ning moodustab 44 513 943 eurot.

Seletuskirjale on lisatud koondtabelid ning täpsemad selgitused Exceli failina.

(allkirjastatud digitaalselt)

Kadri Kütt

rahandusameti juhataja